40 साल का हुआ गैलेक्सी क्लब
साकेत नगर, शक्ति नगर व उसके आसपास के क्षेत्र में बुजुर्गों का गैलेक्सी नाम से एक क्लब चल रहा है। यह क्लब 1 जनवरी 2016 को पूरे 40 साल का हो रहा है। 1 जनवरी 1976 को बने इस क्लब की खास बात यह है कि आंधी पानी तूफान कुछ भी आए एक दूसरे को सहायता देने के लिए हर पल तत्पर रहते हैं। क्लब के सदस्य जब नौकरी करने आए थे तब किसी की शादी नहीं हुई थी, युवा थे, लेकिन अब नाती पोते होने के बाद भी एक दूसरे को सहयोग युवाओं जैसा कर रहे हैं।
दोस्ती की मिसाल यह है कि सभी की समान विचार धारा होने से अध्यक्ष पद नहीं रखा गया है। कोई भी सदस्य अपनी बात रखता है तो सभी उसे मान लेते हैं। सभी सदस्य अधिकारी पद से रिटायर हुए और बच्चे अच्छी जगह होने से क्लब को भरपूर सहयोग दे रहे हैं। व्यवस्था करने के लिए एक सदस्य को हर साल सचिव पद संभालता है। समय-समय पर पिकनिक व गेट टू गेदर जैसे कार्यक्रम होते रहते हैं।
अपने-अपने खर्चे से यूरोप टूर
क्लब सदस्यों की एक और खास बात यह है कि आपस चर्चा कर जहां भी इच्छा होती है, वहां का टूर भी बना लेते हैं। अब यह सदस्य यूरोप, सिंगापुर सहित कई जगह घूमकर आ चुके हैं। इस टूर में यह जरूरी नहीं कि एक साथ जाएं। कई सदस्यों के बच्चे भी विदेश में है।
क्लब के सदस्य
अशोक कुमार श्रीवास्तव, राम शरण खरे, रमेश प्रसाद सोनी, प्रकाश चंद्र कानूनगो, रमेश सुरात्रीवाला, श्याम बिहारी खरे, विजय कुमार चौधरी, गोपाल भट्ट, नरवर सिंह पटेल, डा. किशन तिवारी, प्रभात कुमार भंडारी, देवेंद्र सिंह ठाकुर, ब्रज मोहन पालीवाल।
bho_Deva hin_Deva hin_Deva hin_Deva hin_Deva bho_Deva mai_Deva